# Elecció parcial de Christchurch East de 2013

L'elecció parcial de Christchurch East de 2013 tingué lloc el 30 de novembre a la circumscripció electoral de Christchurch East, una de seixanta-tres circumscripcions electorals generals de la Cambra de Representants de Nova Zelanda. La necessitat d'aquesta elecció parcial fou la vacança causada per la dimissió de la diputada Lianne Dalziel en ser elegida alcaldessa de Christchurch el 12 d'octubre.

## Vacança

La diputada de Christchurch East des de les eleccions de 1999 Lianne Dalziel, prèviament diputada de Christchurch Central entre 1990 i 1996 i diputada de llista de 1996 a 1999, dimití l'11 d'octubre de 2013. Va dimitir per a ser candidata en l'elecció a l'alcaldia de Christchurch del 12 d'octubre. Fou elegida àmpliament amb uns 72.000 vots per un marge d'uns 50.000 vots. Degut al sistema electoral neozelandès de representació proporcional mixta i aquesta vacança, la necessitat d'una elecció parcial per a reemplaçar a Dalziel va sorgir per a poder representar democràticament a l'electorat de la circumscripció per la resta del termini de la cinquantena legislatura —fins a les eleccions de 2014. El 30 d'octubre el Governador General Jerry Mateparae anuncià oficialment la convocatòria de l'elecció parcial.

## Circumscripció

Christchurch East és una de les seixanta-tres circumscripcions electorals generals de la Cambra de Representants de Nova Zelanda, d'un total de setanta circumscripcions electorals neozelandeses. A més, és una de setze circumscripcions de l'illa del Sud i una de cinc de Christchurch. S'estén pels barris de l'est de Christchurch, incloent-hi Aranui, Avondale, Bexley, Brooklands, Burwood, Chaneys, Dallington, Kainga, parts de Marshland, New Brighton, North Beach, North New Brighton, Ouruhia, Parklands, Queenspark, parts de Shirley, South New Brighton, Southshore, Spencerville, Stewarts Gully, Waimairi Beach i Wainoni.
És considerat per alguns comentaristes polítics una circumscripció Laborista, ja que cap altre partit hi ha guanyat des de les eleccions de 1922 —tot i que fou abolida entre 1946 i 1996. Però d'altres opinen que l'electorat tan sols votava per la carismàtica Dalziel i no perquè aquesta formava part del Partit Laborista. Un altre important detall en l'elecció parcial és el radical canvi demogràfic a Christchurch East a causa del terratrèmol de Christchurch de 2011. En les eleccions de 2011 Dalziel guanyà amb el 55,54% del vot però el Partit Nacional guanyà amb el 46,10% del vot.
Els canvis demogràfics es mostren en l'electorat decreixent de Christchurch East, amb 55.804 votants el març de 2006, 39.708 el novembre de 2011 i 33.265 el setembre de 2013. Dels 33.265 votants, un 36,9% eren majors de 54 anys i un 32,0% eren menors de 40 anys.
En les eleccions de 2011 en la circumscripció hi va haver una participació electoral del 73,4%. En les eleccions de 2008 va ser del 81,0% i en les eleccions de 2005 del 81,2%.

## Candidats

La Comissió Electoral anuncià el 5 de novembre la llista oficial dels candidats en l'elecció parcial.
| Candidat | Partit | Notes |
| Baker, LeightonLeighton Baker | Conservador | Candidat el 2011. |
| Doocey, MatthewMatthew Doocey | Nacional | Expert en salut pública. |
| Ian, GaskinGaskin Ian | Independent | |
| Holland, AdamAdam Holland | Independent | Candidat independent en l'elecció parcial d'Ikaroa-Rāwhiti. |
| Paula, LambertLambert Paula | Cànnabis | |
| Lichtwark, JennerJenner Lichtwark | Democràtic | Escriptora i periodista. |
| Moorhouse, DavidDavid Moorhouse | Verd | Informàtic i candidat a Christchurch Central el 2011. |
| Park, SamSam Park | Independent | |
| Veale, GarethGareth Veale | ACT | Especialista en assegurances de terratrèmols. |
| Williams, PotoPoto Williams | Laborista | Gerent regional d'una ONG. |

## Resultat

El resultat oficial fou anunciat l'11 de desembre. Poto Williams fou declarada electa i succeí a Lianne Dalziel com a diputada per a Christchurch East.
Elecció parcial de Christchurch East de 2013 :
| Partit | Partit | Candidat | Vots per candidat | % | ±% |
| | Laborista | Poto Williams | 8.414 | 61,30 | +5,75 |
| | Nacional | Matthew Doocey | 3.577 | 26,06 | -10,44 |
| | Verd | David Moorhouse | 954 | 6,95 | +2,14 |
| | Conservador | Leighton Baker | 494 | 3,60 | +1,74 |
| | Independent | Sam Park | 78 | 0,57 | +0,57 |
| | Cànnabis | Paula Lambert | 59 | 0,43 | -0,48 |
| | ACT | Gareth Veale | 58 | 0,42 | +0,42 |
| | Independent | Adam Holland | 31 | 0,23 | +0,23 |
| | Independent | Ian Gaskin | 20 | 0,15 | +0,15 |
| | Democràtic | Jenner Litchwark | 20 | 0,15 | +0,15 |
| Vots nuls | Vots nuls | Vots nuls | 21 | 0,15 | |
| Participació | Participació | Participació | 13.726 | 41,18 | -31,80 |
| Majoria | Majoria | Majoria | 4.837 | 35,24 | +16,20 |
| | Circumscripció defensada pel Partit Laborista | Circumscripció defensada pel Partit Laborista | Circumscripció defensada pel Partit Laborista | Circumscripció defensada pel Partit Laborista | Circumscripció defensada pel Partit Laborista |

## Referències

* 1 2 (anglès) «Lianne Dalziel to lead Christchurch». Radio New Zealand. [Publicació: 13/10/2013.] [Consulta: 15/10/2013.]
* 1 2 (anglès) «Brown, Dalziel first winners in local body vote». The Southland Times — Stuff.co.nz. [Publicació: 12/10/2013.] [Consulta: 15/10/2013.]
* 1 2 (anglès) «Christchurch East By-Election Timetable». Comissió Electoral. [Consulta: 15/10/2013.]
* ↑ (anglès) «Christchurch East Electorate - Map». Parlament de Nova Zelanda. [Consulta: 15/10/2013.]
* ↑ (anglès) «Electorate profiles – Christchurch East Electorate Profile». Parlament de Nova Zelanda. [Consulta: 15/10/2013.]
* ↑ (anglès) Gilmore, Aaron: «Christchurch East no safe Labour seat Arxivat 2013-12-25 a Wayback Machine.». National Business Review. [Consulta: 15/10/2013.]
* 1 2 (anglès) «Labour selects Christchurch East candidate Arxivat 2013-09-21 a Wayback Machine.». 3 News. [Publicació: 21/09/2013.] [Consulta: 15/10/2013.]
* ↑ (anglès) «Official Count Results -- Christchurch East» (2011). Comissió Electoral. [Consulta: 15/10/2013.]
* 1 2 (anglès) «Party Votes and Turnout by Electorate» (2011). Comissió Electoral. [Consulta: 15/10/2013.]
* ↑ (anglès) Dally, Joelle; Conway, Glenn: «Christchurch East population down». The Press — Stuff.co.nz. [Publicació: 07/10/2013.] [Consulta: 15/10/2013.]
* ↑ (anglès) «Enrolment Statistics by Electorate». Comissió Electoral. [Consulta: 15/10/2013.]
* ↑ (anglès) «Party Votes and Turnout by Electorate» (2008). Comissió Electoral. [Consulta: 15/10/2013.]
* ↑ (anglès) «Party Votes and Turnout by Electorate» (2005). Comissió Electoral. [Consulta: 15/10/2013.]
* ↑ (anglès) «Conservative Party targets NZ First faithful». The New Zealand Herald. [Publicació: 27/10/2013.] [Consulta: 30/10/2013.]
* ↑ (anglès) Conway, Glenn: «Writer contests Chch East by-election». The Press — Stuff.co.nz. [Publicació: 24/09/2013.] [Consulta: 15/10/2013.]
* ↑ (anglès) «Greens announce candidate for Christchurch East by-election». The New Zealand Herald. [Publicació: 30/09/2013.] [Consulta: 15/10/2013.]
* ↑ (anglès) «ACT Announces Christchurch East By-election Candidate». Scoop.co.nz. [Publicació: 05/11/2013.] [Consulta: 11/11/2013.]
* ↑ (anglès) Stylianou, Georgina: «Labour chooses 'outsider looking in'». The Press — Stuff.co.nz. [Publicació: 23/09/2013.] [Consulta: 15/10/2013.]
* ↑ (anglès) «Christchurch East By-election Official Results». Comissió Electoral. [Publicació: 11/12/2013.] [Consulta: 16/09/2014.]

## Vegeu també

* Cinquantena legislatura de la Cambra de Representants de Nova Zelanda
* Eleccions parcials

## Enllaços externs

* (anglès) Informació sobre l'elecció parcial de Christchurch East de 2013 a la pàgina web de la Comissió Electoral